《河清表瑞》
明代·何吾驺

天一道皇极，关西献瑞图。洮兰初见底，匏子乍呈珠。

忆昔高皇兆，常澄碛石区。神孙膺宝箓，河伯复祯符。

三日圭光见，中流璧影扶。越裳知问译，作颂拟赓虞。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。